CPF วอลุ่มแน่น-บวกแรง3% รับราคาสุกร-ไก่เนื้อในประเทศฟื้นตัวเด่นแนะซื้อเป้า 30.25 บาท
CPF วอลุ่มแน่น-บวกแรง3% รับราคาสุกร-ไก่เนื้อในประเทศฟื้นตัวเด่นแนะซื้อเป้า 30.25 บาท โดย ณ เวลา 11.36 น. อยู่ที่ระดับ 25.75 บาท บวก 0.75 บาท หรือ 3.00% ด้วยมูลค่าซื้อขาย 448.64 ล้านบาท

13 มี.ค. 2562

ผู้สื่อข่าวรายงานว่า บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 11.36 น. อยู่ที่ระดับ 25.75 บาท บวก 0.75 บาท หรือ 3.00% ด้วยมูลค่าซื้อขาย 448.64 ล้านบาท

บล.ซีจีเอส-ซีไอเอ็มบี ระบุว่า  แนะนำ ซื้อ CPF โดยมีราคาเป้าหมาย 30.25 บาท มองว่า CPF จะมีกำไรปกติต่อหุ้นเติบโตแข็งแกร่งถึง 25% ในปี 62 จากการฟื้นตัวของธุรกิจเพาะเลี้ยงสัตว์ในประเทศ บวกกับยอดส่งออกไก่ยังคงแข็งแกร่ง โดยคาดว่าบริษัทจะมีกำไรปกติต่อหุ้นเติบโตอย่างมีนัยสำคัญ เทียบช่วงเดียวกันของปีก่อน ในครึ่งปีหลัง เนื่องจากราคาสัตว์บกและสัตว์ปีกปรับตัวสูงขึ้น (ราคาลดลงในไตรมาส 4/61-ไตรมาส 2/61)
ทั้งนี้ CPF คาดจะตั้งสำรองสำหรับผลประโยชน์ของพนักงาน 1.8 พันล้านบาท ในไตรมาส1/62 ซึ่งคิดเป็นราว 18% ของประมาณการกำไรปกติในปี 62 แต่รายการดังกล่าวน่าจะไม่กระทบประมาณการกำไรปกติเนื่องจากเป็นรายการที่มิใช่เงินสด
โดยเห็นสัญญาณการฟื้นตัวของราคาสุกรและไก่เนื้อในประเทศอย่างชัดเจนซึ่งน่าจะช่วยเพิ่ม GPM ของผู้ผลิตอาหารในครึ่งแรกปี 62 มองว่าปัจจัยบวกที่จะช่วยผลักดันราคาหุ้นคือการที่ราคาสัตว์บกปรับตัวขึ้นเร็วกว่าคาด ส่วน downside risk ต่อคำแนะนำคือราคาสัตว์บกลดลงอีกและต้นทุนอาหารสัตว์เพิ่มสูงขึ้น
 
 